SRIP Tovarne Prihodnosti

INTRONIKA 2022
2022-02-15 - 2022-02-17 | Gospodarsko razstavišče, Dunajska cesta 18, Ljubljana, 1000, Slovenija
Od 15. do 17. februarja 2022 bo potekal tehnološki sejem, namenjen industriji: IFAM – ROBOTICS – INTRONIKA 2022.
Po skoraj dvoletnem premoru, se boste lahko srečali na Gospodarskem razstavišču v Ljubljani in skupaj pogledali v prihodnost. Ponovno imate možnost za promocijo najnovejših eksponatov, rešitev in storitev, edukacije ter mreženja v živo.
V okviru sejma INTRONIKA bo v dvorani A2 izveden bogat strokovni Forumski program, ki ga sooblikuje tudi zbornica ZEE in bo potekal v sredo, 16. februarja 2022. Predvidene vsebine in grobi program forumskega dela je naslednji:

Torek, 15.februar 2022: Avtomatizacija in robotizacija v AGRO industriji;

Robotika v funkciji kmetijstva; Vladimir Poljancic/Vladimir Dam; DAMKO
Robotski sistemi in avtomatizacija v sadjarstvu; Institut Mihajlo Pupin, Oddelek za robotizacijo
Heterogeni avtonomni robotski sistemi v vinogradništvu in marikulturi – HEKTOR; Fakulteta za elektrotehniko in racunalništvo Zagreb
Ekološka kultivizacija z avtonomnimi roboti – SPECULARIA; Fakulteta za elektrotehniko in racunalništvo Zagreb
drugo

Sreda, 16.februar 2022: E-mobilnost v Sloveniji za Evropo in elektronika v industriji in meroslovju v sodelovanju z GZS ZEE

polnilne postaje;
elektromotorji;
energija in varnost;
SIMER sekcija: Meroslovje in industrija 4.0 (predvidoma štiri predavanja);
Kadrovske kompetence v meroslovju – predstavitev poklica prihodnosti Meroslovec I 4.0
drugo

Četrtek, 17.februar 2022: Forum je odprt za predstavitve posameznih podjetij in njihovih prezentacij (prijavnica za rezervacijo terminov, ter tem in avtorjev je na spletni strani: www.icm.si).
V kolikor bi se želeli predstaviti preostalim udeležencem in imate interes sodelovati na Forumskem delu sejma, pišite na: mitja.virant@gzs.si.

Pripravite se za digitalno transformacijo in prehod v krožno gospodarstvo ter ujemite val razpisov
2022-02-15 - 2022-03-31
Vabimo mala in srednje velika podjetja na brezplačno usposabljanje za krožno in digitalno transformacijo oz. Circularity Acceleration Training 4.0 (CAT4.0) v okviru projekta Circular4.0, ki bo potekalo od 15.2.2022 do 31.3.2022.

Namen in cilj povabila
Namen povabila je usposobiti skupno 35 MSP v Sloveniji s ciljem, odkriti potenciale za uvedbo krožne in digitalne transformacije, spremembe poslovnih modelov in lažje vključevanje v globalne verige vrednosti. Usposabljanje bo potekalo v luči evropskega zelenega dogovora s ciljem, oblikovati izhodišča za krožno strategijo, doseganje večje dodane vrednosti, produktivnosti, za povečanje pozitivnih vplivov na okolje, ljudi in skupnosti ter z dodatnim ciljem, ponuditi izhodišča za prijavo podjetij na prihajajoče razpise iz sheme Načrta za okrevanje in odpornost ter druge primerne finančne instrumente.
S pomočjo izbranih strokovnjakov za krožno in digitalno transformacijo bodo MSP ocenila svojo stopnjo krožne ter digitalne zrelosti, identificirala potrebe po inovacijah in tehnologijah za krožno transformacijo, oblikovala nove krožne in digitalne poslovne modele, pripravila načrt prehoda v krožno gospodarstvo ter predvidoma tudi finančni investicijski načrt za pridobitev financiranja s strani bank oz. za predstavitev modela krožne transformacije in investicijskih potreb pred potencialnimi javnimi ali zasebnimi investitorji. V procesu usposabljanja bo vsako podjetje, poleg njim prilagojenega skupinskega usposabljanja, deležno tudi svetovanja 1:1 s strani izbranega strokovnjaka.
Izbrani strokovnjaki bodo izvedli usposabljanja za MSP za krožno in digitalno transformacijo po metodi CAT4.0, temelječi na osnovi modela krožnega oblikovanja (t.i. circular design model), modela krožne optimalne uporabe (t.i. circular optimal use model) ter modela krožne obnove vrednosti (t.i. circular value recovery model).
Terminski okvir usposabljanj
Usposabljanje CAT4.0, ki bo izvedeno s strani izbranih strokovnjakov, bo potekalo v več sklopih najprej kot skupinsko srečanje (predvidoma do 4 ure na srečanje), nato pa bo vsak MSP deležen individualnega posvetovanja s strokovnjakom po sistemu 1:1 (predvidoma do 6 ur na MSP).
Usposabljanje bo izvedeno v obdobju od 15.2.2022 do 31.3.2022 v prostorih podjetja ali v prostorih družbe TPLJ v Ljubljani ali virtualno (odvisno od zdravstvenih razmer).
Posamezni termini usposabljanj bodo določeni pred začetkom usposabljanj. O terminih bodo izbrana podjetja pravočasno obveščena.
Usposabljanje CAT4.0 za MSP je brezplačno.
Ciljna skupina za usposabljanje
Ciljna skupina so MSP. V primeru velikega števila prijav bodo imela prednost pri vključitvi v usposabljanje MSP, ki delujejo v lesno-predelovalni industriji, na področju plastike, gradbeništva, predelovalne industrije ali živilske industrije.
V kolikor bi tudi ob upoštevanju zgoraj navedenega pogoja bilo število prijav MSP preveliko, bodo imela prednost pri vključitvi v usposabljanje tista MSP, ki bodo prej oddala vlogo.
Rok za prijavo na usposabljanje CAT4.0 preko prijavnega obrazca.
V primeru, da imate dodatna vprašanja v zvezi z organizacijo usposabljanja CAT4.0 se lahko obrnete na bojana-omersel.weeks@ijs.si
Število mest za usposabljanje CAT4.0 je omejeno, zato vas prosimo, da pohitite s prijavami.

VEČ NA POVEZAVI >>
Circular4.0 usposabljanjeMSP, povabilo >>
Prijavni obrazec >>

Konferenca: Minimalen strošek proizvoda. Kako doseči cilj s pomočjo digitalne preobrazbe?
2022-02-15 10:00 - 12:00 (Europe/Ljubljana)
15. februarja bo v ljubljanskem hotelu Radisson Blu Plaza potekala brezplačna konferenca z naslovom Minimalen strošek proizvoda. Kako doseči cilj s pomočjo digitalne preobrazbe? Dogodek, namenjen predvsem srednjim in malim proizvodnim podjetjem, ki razmišljajo o digitalni preobrazbi, organizira Poslovna akademija Finance v sodelovanju s partnerjem Tom PIT.
Digitalna preobrazba je ključnega pomena za uspeh tako velikih kot malih in srednjih podjetji. Skozi napredne digitalne tehnologije lahko dosežete večjo prilagodljivost in možnost hitrih sprememb, svoja podjetja transformirate v podjetja prihodnosti, odzivna na zahteve tako trga kot kupcev. Z optimizacijo dela bo vaša proizvodnja postala bolj operativno učinkovita in sposobna, kar omogoča konkurenčnost na globalnem trgu. Potrebno je spremljati svetovne trende in preko naprednih analiz lahko z lahkoto oblikujete nove poslovne modele za razvoj novih izdelkov in storitev z visoko učinkovitostjo.
Podjetja, ki se odločijo za digitalno preobrazbo so sposobna transformirati nešteto podatkov v uporabne informacije in tako zmožna hitre prilagoditve tako znotraj podjetja, kot v odnosu do zunanjih partnerjev in strank. Z digitalno preobrazbo lahko postanete bolj konkurenčni in svoj tržni potencial izkoristite hitreje kot vaši konkurenti.
Na brezplačnem dogodku v Radisson Blu Plaza hotelu v Ljubljani bodo s poznavalci področja govorili

o razlogih, zaradi katerih se podjetja odločajo za digitalno preobrazbo,
o razlikah med digitizacijo, digitalizacijo in digitalno preobrazbo,
o nujnosti digitalne preobrazbe za potek krožnega gospodarstva,
o prednostih digitalizacije,
pomenu digitalne preobrazbe v industrijskih podjetjih in o
izbiri ponudnikov in upravljavcev digitalne preobrazbe.

Konferenca se bo končala z okroglo mizo, ki jo bo moderiral direktor in glavni urednik Časnika Finance Peter Frankl. Na njej bodo že omenjeni govorci ter predstavniki podjetja Tom PIT razpravljali o tem, kako z digitalno preobrazbo do konkurenčne prednosti in nižjih stroškov proizvodnje.
Udeležba na dogodku je brezplačna, prijava pa zaradi zagotovitve prostih mest prav tako brezplačna.

A3 webinar: Industrial Cybersecurity: Is Your Facility Protected?
2022-02-15 16:00 - 18:30
Samo letos so s kibernetskimi napadi v ZDA poskušali zastrupiti vodno oskrbo na Floridi z vdorom v mrežni sistem. Zaupne datoteke s podatki o strankah proizvajalca letal so bile ukradene in pricurljale na internet. Velik plinovod je bil zaprt zaradi napada z izsiljevalsko programsko opremo. Velik proizvajalec mesa je bil prisiljen zapreti vse svoje obrate.
Hekerji vse bolj ciljajo na industrijo in infrastrukturo. Hkrati se vse več podjetij digitalizira in povezuje, da bi bi bila še bolj učinkovita. Kako ohraniti poslovne objekte zaščitene pred temi naraščajočimi nevarnostmi in priložnostmi?
Na A3 spletnem seminarju “Industrial Cybersecurity: Is Your Facility Protected?” bodo razpravljali o trenutni industrijski sferi z obzirom na kibernetsko varnost. Spoznajte tveganja, ki jih predstavljajo kibernetske grožnje in pomen priprave na kibernetske napade.
PRIJAVA

Virtual (Live) Robot Safety and Risk Assessment Training
2022-02-16 - 2022-02-17
Prednosti usposabljanja za varnost robotov so številne, saj pomagajo delodajalcu in predvsem zaposlenemu – osebi, ki je najbolj ogrožena. Ne glede na velikost vašega podjetja je potrebno zagotoviti, da ste vi in vsi vaši tehniki usposobljeni za varnost.
Pridružite se A3 virtualnemu usposabljanju za varnost in oceno tveganja robotov z inštruktorjem v živo. Ključne informacije se boste naučili neposredno od strokovnjaka, ki vam bo pomagal zaščititi vašo ekipo. Oblika v živo vam omogoča, da postavljate vprašanja in komunicirate z inštruktorjem. V samo dveh poldnevnih sejah boste prejeli varnostne smernice za robotske aplikacije in se naučili uporabljati standarde pri lastnem vsakodnevnem delovanju.
Za dodatne informacije in prijavo obiščite POVEZAVO.

Forum "Meroslovje in Industrija 4.0"
2022-02-16 09:00 - 16:30
Na dogodku vam bodo predstavili pomembno vlogo Meroslovja v Industriji 4.0 in kakšen je doprinos meroslovja pri razvoju ter uvajanju digitalnih tehnologij za pametne tovarne.
Za uspešen prehod v Industrijo 4.0 so potrebne kompetence, zato vam bodo predstavili poklic prihodnosti “Meroslovec v Industriji 4.0”. Na temo pomembnosti naprednega meroslovja bo potekala delavnica z udeleženci.
Obiskovalcem, še posebej mladim, želijo predstaviti poklice v meroslovju s praktičnim prikazom merilnega okolja, ki ga bo moč tudi preizkusiti.
Dogodek organizira Sekcija SiMER, ki deluje v okviru Zbornice elektronske in elektroindustrije na GZS v sodelovanju z grozdom Pametne tovarne (SRIP Tovarne prihodnosti).
Več o dogodku si lahko preberete na spletni strani Sekcije SiMER. Kontakt za dodatna vprašanja: Mitja Virant (mitja.virant@gzs.si).

ABC digitalizacije in uvajanja rešitev Industrije 4.0
2022-02-17 09:00 - 12:15 | ON LINE
Kolektor Digital vabi na brezplačni webinar za dvig produktivnosti, fleksibilnosti in stroškovne učinkovitosti z uvajanjem ustreznih strategij in rešitev za digitalno transformacijo proizvodnih podjetij. Spletni dogodek z naslovom ABC digitalizacije in uvajanja rešitev Industrije 4.0 bo na sporedu v četrtek, 17. februarja 2022, od 9h do 12:15h ure, v spletnem okolju MS Teams.
*****
Za izhod iz poplave informacij
Aktivnosti za digitalno transformacijo podjetij so v Sloveniji v polnem razmahu, pospešuje jih tudi Načrt za okrevanje in odpornost z razpisi za sofinanciranje digitalizacije gospodarstva. V poplavi informacij in rešitev pa je še vedno precejšnje število predvsem malih in srednje velikih podjetij, ki se soočajo z dilemami in vprašanji, kako celovito zastaviti proces digitalne preobrazbe, nanj ustrezno pripraviti kadre in zagotoviti ustrezen nabor novih (digitalnih) znanj, veščin in kompetenc. Predvsem pa, kako izbrati in začeti z uvajanjem rešitev Industrije 4.0 za dvig produktivnosti, fleksibilnosti in stroškovne učinkovitosti, ki so investicijsko optimizirane (CapEx/OpEx) in usklajene z dejansko stopnjo digitalne zrelosti podjetja.
Odgovori na konkretna vprašanja in dileme
Zato smo se v koncernu Kolektor v sodelovanju s pisarno KOC Krožno gospodarstvo, Štajersko gospodarsko zbornico in Gospodarsko zbornico Dolenjske in Bele krajine odločili za izvedbo webinarja ABC digitalizacije in uvajanja rešitev Industrije 4.0 s katero bomo konkretno in po korakih odgovorili na vsa zgornja vprašanja oz. dileme in na dejanskih primerih uporabe prikazali uvajanje rešitev za pametne tovarne, ki proizvodnim podjetjem zagotavljajo nove priložnosti za povečevanje konkurenčnosti in uvajanje digitalnih produktov ali poslovnih modelov.
PRIJAVA NA DOGODEK: bit.ly/ABC_digitalizacije_PRIJAVA
Več informacij o dogodku najdete na: bit.ly/webinar_ABCdigitalizacije.
Prijave na povezavi: bit.ly/ABC_digitalizacije_PRIJAVA.

ConnectedFactories: Use cases and demonstrators of Digitalisation of manufacturing
2022-02-18 09:00 - 13:00
Vabimo vas k prijavi in udeležbi na naslednji spletni dogodek ConnectedFactories: Use cases and demonstrators of Digitalisation of manufacturing, ki bo potekal 18. februarja 2022.
Dogodek se bo osredotočal na ključne rezultate, primere uporabe in demonstratorje projektov, ki kažejo pot do digitalne transformacije proizvodnje. Dnevni red najdete tukaj.
>>PRIJAVA
Vljudno vabljeni.

DFA Open Dialogues: Interoperability in Digital Automation
2022-02-18 10:00 - 12:00
Digitalne tehnologije (IoT, AI, cloud, podatki, digitalni dvojček, kibernetska varnost) postajajo ključnega pomena pri učinkovitem soočanju z izzivi in motnjami v proizvodnih poslovnih modelih, vrednostnih verigah ali podnebnih spremembah. Odprti digitalni DFA (Digital Factory Alliance) dialogi so redni dogodki, namenjeni izmenjavi in prepoznavanju skupnih izzivov, ki upočasnjujejo digitalno preobrazbo, ter najboljših praks in zgodb o uspehu pri soočanju s takšnimi izzivi.
Če ste v tehnološkem in/ali proizvodnem podjetju in želite aktivno prispevati ali se preprosto učiti od vodilnih v industriji o glavnih digitalnih izzivih za globalna proizvodna in dobavna omrežja ter o tem, kako se zainteresirane strani soočajo s temi izzivi, se pridružite odprtim digitalnim dialogom DFA.

>>PRIJAVA

Collaborative Robots: Technologies and Trends
2022-03-03 12:00 - 13:15 | Online-ZOOM
Kolaborativni roboti (Koboti) so se razvili v fleksibilna proizvodna orodja za zapolnitev vrzeli v produktivnosti med ročno proizvodnjo in popolno avtomatizacijo. Na seminarju v organizaciji EIT Manufacturing vam bodo predstavili področje kolaborativne robotike, vključno s tehnologijami, varnostnimi in regulativnimi vidiki, pregledom trga, trendi in prihajajočimi poslovnimi modeli.
Predaval vam bo Dr. Walter Wohlkinger, kateri je leta 2012 doktoriral iz robotike na Tehnološki univerzi na Dunaju. Sodeloval je v več raziskovalnih projektih, kjer so razvijali asistentne robote za starejše. Leta 2013 je ustanovil Blue Danube Robotics, visokotehnološko podjetje, ki razvija varnostne prevleke za robote. Blue Danube Robotics je prejel več kot osem nagrad za robotiko in inovacije, ima pet patentov in je partner z vodilnimi v industriji, kot so KUKA, Stäubli in Epson. Zdaj dr. Wohlkinger začenja svoje drugo podjetje Relieve Robotics, da bi robote pripeljal hitreje in v večjem številu v avstrijska mala in srednja podjetja prek modela Roboti kot storitev.
Vljudno vabljeni k udeležbi 3. marca 2022 ob 12. uri.
Dodatne informacije in prijava

Brezplačno e-strokovno srečanje: Predstavitev metode A3 in njena praktična uporaba
2022-03-09 10:00 - 11:00
Vabljeni na 1 urno strokovno srečanje, kjer vam bo dr. Peter Metlikovič predstavili uporabno vrednost metode A3 ter novo Intenzivno usposabljanje: VODJA VITKIH PROJEKTOV IZBOLJŠAV.
Program srečanja:

Predstavitev metode A3
Primeri uspešnih projektov iz prakse
Predstavitev programa Vodja vitkih projektov izboljšav

Brezplačen dogodek bo trajal skupaj 1 uro.
Na prijavnici pri zapisu davčne številke izpolnite 8 x število 0.
Način dela:
E-strokovno srečanje bo potekal v spletni e-učilnici v živo. Do dva dni pred izvedbo boste prejeli povezavo do spletnega izobraževanja. Za nemoteno sodelovanje na on-line usposabljanju potrebujete računalnik z mikrofonom in kamero ter dostop do zanesljivo delujočega interneta.
PRIJAVA

TECOS usposabljanje: Tehnološka priprava na brizganje
2022-03-10 09:00 - 13:00 | Sedež TECOS, Kidričeva ulica 25, Celje, 3000, Slovenija
Predstavili vam bodo korake, ki so potrebni, da se proces brizganja izvaja skladno s priporočili proizvajalca materialov in da izdelek, ki ga želimo brizgati z orodjem, dobi želene estetske in mehanske lastnosti.
V uvodu boste pregledali proces brizganja, vplivne parametre na tlak, tehnološko okno ter na kratko glavne enote stroja in dele orodja. Glavni poudarek usposabljanja bo na pripravi materiala (od skladiščenja, transporta, sušenja, barvanja, mletja …), pripravi orodja (vpetja, temperiranja, vpliv na izdelek) in pripravi ter nastavitvi stroja (čiščenje stroja, izbira stroja glede na plastifikator, zapiralno silo, nastavitev procesnim parametrov: temperature brizganja, hitrosti zapolnjevanja, naknadni tlaka, časa hlajenja …) za proces brizganja. Pogledali si boste tudi nekaj osnovnih preračunov (zapiralna sila, čas cikla).
Slika: Shema centralnega razvodnega sistema priprave in transporta materiala
Usposabljanje je namenjeno:

tehnologom,
brizgalcem in nastavljalcem strojev,
vzdrževalcem orodij in strojev,
izmenskim vodjem, vodjem proizvodnje, oddelčnim vodjem,
ostalim vključenim v pripravo tehnologije in orodij v procesu brizganja.

Na usposabljanju boste pridobili naslednja znanja:

procesni parametri brizganja,
priprava materiala,
priprava orodja za proizvodno delo,
priprava stroja za proizvodno delo,
preračuni.

Smart Automation: How AI is Changing Industry Today
2022-03-15 16:00 - 18:30
Umetna inteligenca je sposobna združevati robotiko, strojni vid, nadzor gibanja in druge tehnologije za avtomatizacijo ter s tem ustvarja nove rešitve, prilagodljivost in širjenje priložnosti. Velika tehnološka podjetja zdaj na proizvodnjo, robotiko in industrijsko avtomatizacijo gledajo kot na ključne segmente svojega poslovanja. Takšna preobrazba se bo dotaknila vseh vidikov ekosistema avtomatizacije, od načrtovanja izdelkov, proizvodnih procesov do dostave na vrata stranke. Vodilni v industriji vam bodo predstavili priložnosti in izzive pri uvajanju umetne inteligence v vaše procese.

PRIJAVA>>

»BigScience« krepi razvojne in izvozne kompetence podjetij
2022-03-16 09:00 - 11:00
CERN, ESA, CTA, ITER, FAIR ter drugi “BigScience” centri so velike znanstveno raziskovalne institucije, ki upravljajo z več milijard eurov sredstvi. Le-ta namenjajo tako financiranju vsakodnevnega poslovanja kot tudi investicijskih projektov, povezanih z inovacijami. To pomeni, da vključujejo dobavitelje različnih skupin produktov (od pisarniškega papirja do materialov ter visokotehnoloških komponent in produktov) in storitev za osnovno dejavnost in upravljanje.
Ti centri se po svojem namenu in vsebini razlikujejo med seboj, mehanizmi za vzpostavitev sodelovanja pa so si dokaj podobni. Na webinarju bomo pojasnili glavne razlike in načine pristopa oz. prijave na razpise tistih institucij, v katere je slovenskim podjetjem omogočen vstop.
Poudarek bo na sodelovanju s CERN (Evropska organizacija za jedrske raziskave in največji laboratorij za fiziko delcev), s katerim ima izkušnje veliko slovenskih podjetij, hkrati pa predstavlja potencial za podjetja iz širokega nabora industrij.
Sodelovanje z »BigScience« centri pospešuje razvoj v podjetjih in pomeni pomembno referenco za druge potencialne partnerje. Spodbuja medpodjetniško povezovanje znotraj državnih meja ter omogoča sodelovanje s tujimi partnerji.
Udeležba na dogodku je brezplačna.
Prijave sprejemajo preko spodnje spletne prijavnice (v pripravi) do vključno 14. marca 2022.
Kontakt: Vanja Bele, Vanja.bele@gzs.si, 01 5898 113

Informativni dan in mreženje - Spodbude za raziskovalno razvojne projekte NOO investicije na problemskih območjih
2022-03-16 10:00 - 13:30 | HIBRIDNI DODODEK: V živo: Gospodarska zbornica Slovenija, Dimičeva 13, Ljubljana (dvorana A); On-line: B2Match platforma
Vabljeni na Informativni dan in mreženje – Spodbude za raziskovalno razvojne projekte NOO investicije na problemskih območjih, ki bo potekal 16. marca 2022, od 10.00 do 13.30.
dogodek bo potekal v hibridni obliki:

na Gospodarski zbornici Slovenije, Dimičeva 13, Ljubljana, dvorana A
preko spletne platforme B2Match

UDELEŽENCI:
Člani GZS in člani SRIP-ov:

Za razpis RRI: MSP in velika podjetja, ki se želijo skupaj v konzorciju prijaviti na razpis z namenom razvoja novih ali izboljšanih izdelkov, procesov ali storitev v okviru raziskovalno razvojnih projektov na področju zelenega prehoda.
Za razpis Investicije na manj razvitih območjih: mikro, mala in srednje velika podjetja iz manj razvitih območij.

Za razpis Investicije na obmejnih problemskih območjih: mala in srednja podjetja z obmejnih problemskih območij.
Vabimo vas na brezplačni informativni dan javnega razpisa SPODBUDE ZA RAZISKOVALNO RAZVOJNE PROJEKTE v okviru Načrta za okrevanje in odpornost. Poleg predstavitve javnega razpisa bodo podrobno predstavljena tudi merila za pridobitev zadostnega števila točk za uspešno prijavo. Novost tokratnega razpisa so konzorciji ter merila in pogoji s področja varovanja okolja, predvsem krožnega gospodarstva ter blažitve podnebnih sprememb, ki so ključna za uspešnost prijave in pridobitev sredstev, zaradi česar bodo del programa organizirane delavnice v te namene.
Cilj javnega razpisa je prispevati k zelenemu prehodu, k povečevanju vlaganj v raziskave in razvoj, povečanju produktivnosti in konkurenčnosti gospodarstva s sofinanciranjem raziskovalno razvojnih projektov konzorcijev podjetij, usmerjenih na področje prehoda na krožno gospodarstvo, vključno s preprečevanjem in nadzorovanjem onesnaženja in na področje blažitve podnebnih sprememb, ki se nanašajo na razvoj novih ali izboljšanih izdelkov, procesov ali storitev z visoko dodano vrednostjo in s tržnim potencialom, kar posledično veča konkurenčnost sodelujočih podjetij. Okvirna višina sredstev, ki so na razpolago za izvedbo predmetnega javnega razpisa, je 45.000.000,00 EUR, kar pomeni, da je lahko podprtih vsaj 150 projektov.
V nadaljevanju bosta predstavljena tudi javna razpisa s področja investicij, in sicer Javni razpis za spodbude za sofinanciranje začetnih investicij na manj razvitih območjihter Javni razpis za sofinanciranje večjih začetnih investicij na obmejnih problemskih območjih.
Podrobnosti o javnih razpisih:

Javni razpis za spodbude za raziskovalno razvojne projekte v okviru Načrta za okrevanje in odpornost
Javni razpis za spodbude za sofinanciranje začetnih investicij na manj razvitih območjih
Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih

Dogodek bo potekal hibridno – v živo na Gospodarski zbornici Slovenije in on-line preko B2Match platforme, ki nudi edinstvene možnosti mreženja med podjetji in individualna svetovanja pred, med in po samem dogodku
Obvezne predhodne prijave preko spletne prijavnice do 15.3.2022. Število udeležencev v dvorani je omejeno, zato pohitite s prijavami.
Dogodek je brezplačen.
PRIJAVNICA IN VEČ PODROBNOSTI >>
AGENDA >>

B-BLUE Delavnica: krožno gospodarstvo
2022-03-18 09:00 - 18:00
Koncept krožnega gospodarstva se je dodobra zasidral v vse novejše strategije in načrtovanje inovacij. V teoriji nam prehod iz linearnega (z logiko vzemi-uporabi-zavrzi) v krožno (vzemi-uporabi-ponovno uporabi kot surovino) predstavlja smiseln korak k nizanju odpadkov. V praksi pa je se veliko prostora za izboljšave, da bi nove ideje zaživele, da krepijo gospodarstvo, tako na morskem kot na kopenskem območju.
Pogosto razlog tiči v tem, da so dobre ideje z visokim inovacijskim potencialom neizkoriščene zaradi pomanjkanja učinkovite komunikacije in sodelovanja med znanstveno in akademsko srenjo na eni strani ter industrijo in uporabniki na drugi. Namreč, prehod v inovacijsko in krožno kulturo nujno zahteva dodatna znanja, ki jih pogosto znanstveniki in inovatorji nimajo. Le-ta vključujejo tudi znanja o prenosu tehnologij. Da bi olajšali prenos znanj v prakso in s tem omogočili lažjo komunikacijo med deležniki, organiziramo v sklopu Interreg Med projekta B-Blue (https://b-blue.interreg-med.eu/) delavnico osnov poslovnega modeliranja in konceptov krožnega gospodarstva.
B-Blue Partner NIB organizira delavnico o Poslovnem modeliranju in krožnem gospodarstvu, ki bo premostila vrzeli v znanju med raziskavami/ inovacije in postavljanje izdelkov in procesov na trg. Predstavili vam bodo splošen uvod v koncepte s priložnostjo za razpravo o lastnih inovativnih idejah.

Delavnica je bo potekala v živo, v petek 18.3.22 v prostorih Morske biološke postaje Piran (Nacionalni institut za biologijo). Vabilo in dnevni red sta priložena.
Zaradi zagotavljanja varnosti vas prosijo, da se na delavnico prijavite preko elektronske poste na naslov anja.sergas@nib.si najkasneje do torka 15.3.22. Prijave so obvezne tudi zaradi možnosti komunikacije z udeleženci pred samo delavnico, če bo to potrebno. Neprijavljenim osebam ne moremo zagotoviti možnosti sodelovanja na delavnici.
Delavnico bo vodil dr. Roland Szabo, specialist za strateški in mednarodni management, inovacije, digitalno transformacijo in industrijo 4.0. Delavnica bo potekala v Angleškem jeziku
Ker bo delavnica potekala izključno v živo, je zadnji del delavnice namenjen validaciji idej. Udeleženci ste vabljeni, da pripravite konkretna vprašanja in vaše primere iz prakse, kjer boste dobili dragocene nasvete in povratne informacije s strani strokovnjaka.
Vabljeni ste tudi, da to vabilo razpošljete naprej po vaših komunikacijskih kanalih in tako doseže čim več ljudi.
Delavnica bo omogočala tudi mreženje med odmori, kjer smo poskrbeli za prigrizke in kosilo.
Zaradi izdelave informativnega videa bodo del delavnice snemali, zato bomo udeležence predhodno prosili za dovoljenje (ob registraciji) za morebitno snemanje in krajšo izjavo, če bo potrebno (ocenjeno okoli 5 oseb za izjavo).Vsa dodatna vprašanja lahko naslovite na naslov anja.sergas@nib.si ter ana.rotter@nib.si

Več v priloženem vabilu

Intenzivno usposabljanje: VODJA VITKIH PROJEKTOV IZBOLJŠAV
2022-03-24 08:00 - 16:00
Problem: V večini organizacij se izvede premalo projektov izboljšav na sistematičen način.

Preveč časa se porabi za gašenje požarov in premalo za sistematičen, strateški razvoj organizacije in sodelavcev.
Razlogov za to je veliko in vplivajo na vse zaposlene:

Sodelavci v procesu se srečujejo s premiki planov, manjkajočimi in napačnimi podatki in materiali, premalo zanesljivo opremo, preobremenitvami, ponavljajočimi se problemi, nedosegljivostjo služb in nadrejenih.
Vodje oddelkov in služb so med kladivom in nakovalom, kljub težavam v procesu ter pomanjkanju prostora in usposobljenih, opolnomočenih in motiviranih sodelavcev morajo dosegati rezultate.
Direktor in vodstvena ekipa so izredno motivirani in delajo cele dneve, vendar vidijo premajhno rast prodaje in dodane vrednosti na zaposlenega. Če si upajo pomeriti zavzetost sodelavcev, rezultati niso zavidljivi. Investirajo in uvajajo razne rešitve, vendar se zamujene dobave in reklamacije kupcev, nezanesljivi dobavitelji, preveč denarja v zalogah in nizka privlačnost za novo zaposlene ne izboljšujejo.

Vitkost je boljši način dela:

Zgodovinsko gledano je bilo več pristopov, kot so 20 ključev, 6 sigma, BPR …, prevladala pa je vitkost, po angleško Lean, pristop, ki ga danes srečamo v večini programov usposabljanj v mednarodnih organizacijah.
Vitkost nikakor ni omejena na industrijo. Uporablja se tudi v storitvenih dejavnostih, gradbeništvu, gostinstvu, zdravstvu, vojski, upravi, šolah, političnih, nevladnih in dobrodelnih ustanovah, skratka povsod, kjer bi sodelavci radi z manj napora bolj motivirano dosegli več.
Vitkost je drugačen način vodenja, kjer sodelavci v malih skupinah nenehno rešujejo probleme in izboljšujejo varnost, kakovost in produktivnost. Vsi vodstveni nivoji pa jih pri tem podpirajo.
Digitalizacija in Industrija 4.0 sta nadgradnji vitkosti, saj potrebujeta urejene procese, motivirane sodelavce in hitro reševanje problemov.

Z udeležbo na praktičnem štirimesečnem usposabljanju Vodja vitkih procesov izboljšav udeleženci in sponzorji pridobite znanje in kompetence za uspešno vodenje projektov vitkosti v svojih organizacijah.
Strokovni vodja usposabljanja je dr. Peter Metlikovič.
Za dodatne informacije in prijavo obiščite spletno stran SIQ.

Breaking Down Data Silos and Bringing Efficiency to Your Manufacturing Processes
2022-03-24 18:00 - 19:00
Uvedba pametnih proizvodnih rešitev je lahko velik izziv, kadar vaši različni sistemi ne morejo izmenjevati in uporabljati informacij. Glavni vzrok? Zaprta strojna in programska oprema ustvarjata podatkovne silose, ki otežujejo izmenjavo informacij.
Kako premagate omejitve starih sistemov in aplikacij?
Udeležite se spletnega seminarja z naslovom “Breaking Down Data Silos and Bringing Efficiency to Your Manufacturing Processes” in odkrijte nove pristope za proizvajalce v njihovih prizadevanjih za digitalno preobrazbo. Oglejte si, kako napredno misleča podjetja preverjajo svoje IIoT sisteme in odkrijte korake za razgradnjo podatkovnih silosov in povečanje učinkovitosti vaših proizvodnih procesov.
Na webinarju boste:

spoznali kako premagati omejitve starih proizvodnih sistemov in aplikacij
pregledali MQTT Sparkplug in kako lahko omogoči interoperabilnost plug-and-play med napravami in aplikacijami IIoT
spoznali, kako razgraditi podatkovne silose in vnesti učinkovitost v svoje proizvodne procese
izvedeli več o uspešnih primerih uporabe, ki so uporabili tehnologijo specifikacije MQTT za posodobitev arhitektur IIoT.

Dodatne informacije in prijava

1. HR srečanje za kadrovske strokovnjake
2022-03-25 08:00 - 09:30 | ON LINE – Zoom
V okviru razvoja človeških virov SRIP ToP vabimo kadrovske strokovnjake na 1. HR srečanje, ki bo 25. marca 2022, od 8.00 do 9.30 v spletnem okolju Zoom.
Vsebina:

Pomen Employer branda

Ali je »The Big Quit« že tukaj?
Employer brand definicija in cilj
Employer brand kot osrednja točka kadrovske funkcije
Prednosti Employer branda

Jedro Employer branda

Kaj Employer brand je, kaj ni
Struktura Employer branda

Kritične točke za Employer brand

Povezava s korporativno blagovno znamko
Dejanski vs želeni Employer brand
Lokalni vs globalni Employer brand

Pasti pri postavitvi in vpeljavi Employer branda
Pogosta vprašanja podjetij
Diskusija

Povezava do dogodka: https://us06web.zoom.us/j/88027689125
Več podrobnosti se nahaja v vabilu TUKAJ.

DAN ODPRTIH VRAT INSTITUTA "JOŽEF STEFAN"
2022-03-26 09:00 - 13:00 | Institut Jozef Stefan, Jamova cesta 39, Ljubljana, 1000
– pred glavno stavbo Instituta, Jamova cesta 39, ob 9.00 do 14.00
– na Reaktorskem centru Podgorica, Brinje 40, ob 9.30 do 14.30
Dan odprtih vrat je namenjen splošni javnosti, ko na obisk sprejmemo vse, ki jih zanima, kaj raziskujemo na našem inštitutu in kako bomo lahko s tem doprinesli k skladni družbi prihodnosti. Letos bo ob upoštevanju vseh varnostnih in epidemioloških navodil mogoče inštitut ponovno obiskati v živo. V primeru poslabšanja razmer bo ogled v živo odpovedan, nadomestil ga bo ogled na daljavo. Pripravili smo različne programe obiska po področjih, na katerih raziskujejo znanstvenice in znanstveniki našega inštituta.
Dan odprtih vrat se bo na Jamovi s prvimi ogledi začel ob 9.00, zadnji obiskovalci si bodo lahko predstavitve znanstvenoraziskovalnega dela ogledali ob 13.00. Na Reaktorskem centru se ogledi začnejo ob 9.30, zadnji ogled se začne ob 13.30.
Program in navodila so dostopni na www.dov.ijs.si. Vljudno vabljeni!

Slovenski vesoljski teden
2022-03-28 - 2022-03-31
Na Slovenskem vesoljskem tednu, ki poteka v organizaciji Ministrstva za gospodarski razvoj in tehnologijo, bodo predstavniki Evropske vesoljske agencije (European Space Agency – ESA), Evropske agencije za vesoljske programe (EU Agency for the Space Programme – EUSPA) in podjetja Thales Alenia Space (TAS) predstavili priložnosti sodelovanja podjetij in inštitucij v bodočih programih institucij in s podjetjem TAS.
V kolikor se želite dogodka udeležiti, prosijo za potrditev vaše udeležbe na plenarnih delih predstavitev. Navedite torej, za kateri dan boste sodelovali kot poslušalci ter za bilateralna srečanja s predstavniki ESA, EUSPA in TAS na elektronski naslov space.mgrt@gov.si. Vašo potrditev pričakujejo najkasneje do 24. marca 2022.
Okvirni program:
Registracija dopoldanski del: od 8.30 do 9.00
Registracija za popoldanski del: od 13.30 – 14.00
28. 3. 2022
Dopoldne – program Opazovanje Zemlje (angleško Earth Observation – EO)
9.15 – 13.00 predstavitve programa EO – novi programi ter priložnosti za Slovenijo (angleško Future EO, InCubed, Digital Twin…)
Popoldne – program Opazovanje Zemlje
14.00 – 16.00 EUSPA (iniciativa Cassini ter razpisi v programu Obzorje Evropa)
14.00 – 18.00 bilateralni sestanki z ESA EO
16.00 – 18.00 bilateralni sestanki z EUSPA
29. 3. 2022
Dopoldne – program Človeške in robotske raziskave (angleško Human and Robotic Exploration – HRE)
9.15 – 13.00 predstavitve programa HRE – splošna predstavitev programa, ExPeRT, SciSpacE ter priložnosti za Slovenijo
Popoldne – program Človeške in robotske raziskave
14.00 – 18.00 bilateralni sestanki s predstavniki ESA in HRE
30. 3. 2022
Dopoldne – ESA RPA (angleško Requesting Party Activities) in TAS
9.15 – 10.45 predstavitev razpisa RPA
11.15 – 13.00 predstavitev TAS
Popoldne – predstavitve slovenskih podjetij in inštitucij ter bilateralni sestanki z ESA in TAS
14.00 – 15.30 predstavitve slovenskih podjetij in inštitucij
15.30– 18.00 bilateralni sestanki s predstavniki ESA in TAS
31. 3. 2022
Dopoldne – program ARTES in GSTP
9.15 – 13.00 predstavitve programa ARTES – splošno ter priložnosti za Slovenijo
9.15 – 13.00 bilateralni sestanki z GSTP
Popoldne – bilateralni sestanki z ESA
14.00 – 15.00 predstavitev GSTP
14.00 – 18.00 bilateralni sestanki z ARTES
15.00 – 18.00 bilateralni sestanki z GSTP

Usposabljanje s talenti in oblikovanje zmagovitih timov za člane SRIP ToP
2022-03-29 09:00 - 15:00 | Gospodarska zbornica Slovenije, dvorana F, Dimičeva 13, Ljubljana, Dimičeva 13, Ljubljana, 1000
Kadrovske strokovnjake in vodje timov SRIP ToP vabimo na delavnico Usposabljanje s talenti in oblikovanje zmagovitih timov, v živo na Gospodarski zbornici Slovenija, v torek 29.3.2022 med 9.00 – 15.00.

V zadnjih letih smo priča številnim zelo hitrim spremembam, ki so imele vpliv tako na naš način dela, kot tudi na naše zaposlene. V zahtevnih časih pri posamezniku še toliko bolj do izraza pridejo vprašanja, pomisleki in želja po delu v spodbudnem delovnem okolju. To vsekakor pred vodje in HR službe prinaša velik izziv, kako ustrezno privabiti, izvesti onboarding in skrbno bedeti nad karierno potjo vsakega posameznika. Zelo pomemben je individualen pristop in ustvarjanje okolje, ki zapolnim omogoča, da uspejo, se dokažejo in napredujejo.
Na delavnici boste:

Spoznali metode in tehnike zgodnje identifikacije talentov.
Pogledali proces onboardinga ali organizacijske socializacije – dober prakse in pasti, ki omogočajo posamezniku napredovanje in razvoj; ali pa ga spodbudijo, da obupa.
Strateško in sistemsko delo z zaposlenimi, pri čemer ni poudarek na posploševanju, ampak ohranimo individualno noto.
Metode in tehnike za analizo podatkov in napovedovanje ustreznih ukrepov.

Grajenje organizacijske kulture, kjer posameznik lahko gradi svojo kariero in dolgoročni uspeh.
Urnik:
8.45 – 9.00 – prihod udeležencev
9.00 – 10.30 – Uvod, onboarding in identifikacija talentov
10.30 – 10.45 – odmor za kavo
10.45 – 12.15 – Individualen pristop v strateškem in sistemskem HR svetu
12.15 – 12-45 – lahko kosilo
12.45 – 13.45 – Metode za napovedovanje in organizacijska kultura
13.45 – 14.00 – odmor za kavo
14.00 – 15.00 – Osebni plan za lastno delo, evaluacija in zaključek
Dogodek bo potekal v živo v dvorani F (medetaža) na Gospodarski zbornici Slovenija, Dimičeva 13, Ljubljana. Parkiranje je zagotovljeno.
Brezplačno usposabljanje je namenjeno kadrovskim strokovnjakom ter vodjem timov članov SRIPa Tovarne prihodnosti. Delavnico bo vodila: Tina Kastelic, Kompetenca d.o.o. Število mest je omejeno.
PRIJAVA NA DOGODEK
Dogodek organizira grozd Pametne tovarne (SRIP Tovarne prihodnosti), ki deluje v okviru Zbornice elektronske in elektroindustrije na GZS.
Kontakt za dodatna vprašanja: Andreja Hlišč – andreja.hlisc@gzs.si

SIQ: Šola vodenja
2022-03-31 09:00 - 15:00
“Največja nevarnost v času turbulentnih sprememb ni turbulenca, temveč odločanje z včerajšnjo logiko.” Peter Drucker
Voditeljska znanja, veščine in spretnosti so ključ do učinkovitosti in uspešnosti posameznika ter organizacije. V današnji družbi so vodstvene kompetence potrebne slehernemu od nas, saj pri opravljanju svojega dela delujemo v različnih okoljih in vlogah. Dober vodja se zaveda pomembnosti »vodenja« ljudi, zato skrbi za stalno nadgrajevanje znanja na tem področju. Če vodja pri svojih sodelavcih, članih svojega tima, zbuja zaupanje in spoštovanje, mu bodo tudi sodelavci z veseljem sledili.
Udeleženci bodo izpolnili samoocenitveni vprašalnik osebnih menedžerskih potencialov, vključno z identifikacijo področij potrebnih nadaljnjega razvoja, ter pridobitve konkretnih, natančnih priporočil glede razvoja osebnega sloga vodenja, ki bodo v celoti prilagojeni potrebam in zmožnostim posameznika.
Vabimo vas, da se pridružite na štiridnevni Šoli vodenja, kjer boste s pomočjo prikazov najsodobnejših ugotovitev nevroznanosti in psihologije motivacije ter vrste praktičnih vaj okrepili veščino motiviranja sodelavcev ter razvili karizmatičen slog vodenja.
Z udeležbo na 4-dnevni intenzivni Šoli vodenja boste:

pridobili oziroma nadgradili znanja in veščine, potrebne za uresničevanje strategije in doseganje ambicioznih ciljev,
spoznali učinkovita orodja za vodenje sodelavcev ter jih naučili uporabljati v praksi,
skozi poglobljeno razumevanje vzvodov motivacije razvili sposobnost navdihujočega vodenja ljudi,
osvojili uporabne tehnike za učinkovito komunikacijo, ki jih v današnjem poslovnem svetu kot vodja nujno potrebujete,
pridobili konkretne napotke za razvoj osebnega voditeljskega potenciala ter osvojili vsa potrebna znanja, da postanete karizmatičen vodja, ki mu bodo ljudje z veseljem sledili.

Način dela

Šola poteka v obliki delavnic, na katerih prevladujejo aktivne metode dela. Praktične vaje se izvajajo v manjših skupinah z uporabo tehnik viharjenja možganov, poenotenja razumevanja, določanja prioritet in doseganja konsenza.
Udeleženci boste izpolnili samoocenitveni vprašalnik osebnih menedžerskih potencialov, vključno z identifikacijo področij potrebnih nadaljnjega razvoja, ter pridobitve konkretnih, natančnih priporočil glede razvoja osebnega sloga vodenja, ki bodo v celoti prilagojeni potrebam in zmožnostim posameznika.
Delavnice potekajo od 9. do 15. ure.
Dodatne informacije in prijava

Info dan o razpisih partnerstva za čisti vodik 2022
2022-03-31 10:00 - 12:30
SBRA organizira nacionalni informativni dan za predstavitev razpisov Partnerstva za čisti vodik za leto 2022. 300,5 milijona EUR bo na voljo za podporo projektom, ki spodbujajo proizvodnjo vodika iz obnovljivih virov, znižujejo njegove stroške, razvijajo rešitve za shranjevanje in distribucijo ter spodbujajo uporabo nizkoogljičnega vodika v sektorjih, ki jih je težko zmanjšati, kot so energetsko intenzivne industrije, letalstvo ali težka vozila. Razpis bo še naprej pomagal spodbujati razvoj “vodikovih dolin” po Evropi, to je kompleksne projekte, ki pokrivajo celotno vodikovo vrednostno verigo v določeni regiji ter povečati uporabo vodika in ustvariti medsebojno povezane vodikove ekosisteme po Evropi.
Namen informativnega dneva je predstaviti razpise čistega vodika 2022 ter spodbuditi razpravo med slovenskimi podjetji, raziskovalci in lokalnimi skupnostmi o tem, ali v Sloveniji obstaja potencial za čiste vodikove tehnologije, proizvodnjo vodila, shranjevanje, distribucijo, transport, itd in kako se lahko organizacije v Sloveniji povežejo za boljše sodelovanje.
Udeležba na informativnem dnevu je brezplačna, dogodek bo v celoti preko spleta.
Več informacij in prijave so na voljo tukaj.

Discover Vienna: Manufacturing Edition 2022
2022-04-01 08:00 - 2022-05-03 17:00
EIT Manufacturing in Vienna Business Agency vabita k prijavi na:
Discover Vienna: Manufacturing Edition 2022
Vabljena zagonska podjetja ali podjetja, ki bazirajo na CEE* z rešitvami na področju proizvodnje ali Industrije 4.0, ki se nameravajo razširiti na avstrijski trg. Podrobna merila za izpolnjevanjeogojev preverite TUKAJ.
Roki za prijavo
> 01 April 2022
> 15 April 2022
> 03 May 2022
Več podrobnosti >>

ConnectedFactories CyberSecurity for Digital Manufacturing Pathway webinar
2022-04-01 09:30 - 17:00
Leta 2021 je bil sektor proizvodne industrije tarča številka ena za napade CyberSecurity, ki je nadomestil industrijo finančnih storitev in predstavljal skoraj enega od štirih napadov, pri čemer je bil eden od štirih izsiljevalska programska oprema. Ta trend se nadaljuje v letu 2022. Z nastajajočimi digitalnimi proizvodnimi platformami je cilj projekta Connected Factories 2 (CF2) obvestiti proizvodna podjetja in razvijalce platform za digitalno proizvodnjo o najboljših praksah, metodologijah in tehnologijah za izboljšanje položaja kibernetske varnosti in splošne zrelosti ter ponuditi smernice prek razvojna pot CF2 CyberSecurity. Pot bo še naprej vodila kontrole in tehnologije, povezane z različnimi industrijskimi standardi (IEC, CIS, NIST, ISO, …).
Na spletnem seminarju CF2 CyberSecurity for Digital Manufacturing Pathway boste nadaljevali zgodbo iz spletnega seminarja 20. januarja 2021 in se bo v celoti osredotočil na najboljše prakse in izkušnje, ki si jih delijo vrhunski vodilni strokovnjaki iz evropskih in mednarodnih raziskovalnih projektov QU4LITY, SECOIIA, COLLABS, InfraStress, TRINITY, …), industrijski partnerji, oblikovalci politik in mednarodni strokovnjaki za proizvodnjo kibernetske varnosti.
PRIJAVA

Konferenca: Do digitalne transformacije podjetij z naprednimi digitalnimi tehnologijami
2022-04-04 17:00 - 19:30 | Tehnološki park Ljubljana
Vabilo na konferenco
»Do digitalne transformacije podjetij z naprednimi digitalnimi tehnologijami«
Predstavitev javnega razpisa za digitalno preobrazbo gospodarstva in primerov dobrih praks integracije naprednih digitalnih tehnologij v poslovne modele po industrijskih sektorjih
Tehnološki park Ljubljana | 4. april 2022 | ob 17. uri
17.00–17.15 Uvodni nagovor
minister za gospodarski razvoj in tehnologijo Zdravko Počivalšek
17.15–17.25 Na poti do napredne regulacije virtualnih valut
generalni direktor Finančne uprave Republike Slovenije mag. Ivan Simič
17.25–17.35 Kako dopolnjevati napredne digitalne tehnologije za večjo učinkovitost transformacije in možne uporabe umetne inteligence v industriji
Blaž Fortuna, Institut Jožef Štefan
17.35–17.50 Predstavitev Javnega razpisa »Digitalna preobrazba Gospodarstva«
17.50–18.00 Odmor za kavo
18.00–19.00 Predstavitve po industrijah
18.00–18.15 Živilskopredelovalna in prehrambna industrija
18.15–18. 30 Energetska učinkovitost
18.30–18.45 Mobilnost
18.45–19.00 Informacijska infrastruktura
19.00–19.30 Mreženje
Udeležba na dogodku je brezplačna, vendar je potrebna predhodna prijava na nena.dokuzov@gov.si, in sicer do 4. aprila 2022 oziroma do zapolnitve mest.

Mednarodni industrijski sejem
2022-04-05 - 2022-04-07 | Celjski sejem, Dečkova cesta 1, Celje, 3000, Slovenia
Mednarodni industrijski sejem v Celju je s hitro rastjo razstavljavcev in obiskovalcev v zadnjih nekaj letih postal prepričljivo največji in najpomembnejši sejem s področij strojegradnje in orodjarstva, varjenja in rezanja v JV Evropi.
Da gre za pomemben regionalen sejem, pričata podatka, da je med razstavljavci več kot 60 % tujih podjetij iz več kot 32 držav, med obiskovalci pa jih več kot 43 % prihaja iz 13 tujih držav.
Ta sejem vsem, ki delujete v teh panogah, predstavlja več kot izjemno priložnost za najhitrejše in najcenejše pridobivanje kupcev iz celotne JV Evrope, za predstavitev novosti, za srečanje z obstoječimi kupci in za primerjavo z vašimi konkurenti.
Prostor za prenos znanja, razprave in nova poslovna partnerstva.

MIS predstavlja najhitrejše in najcenejše pridobivanje novih dobaviteljev.
Predstavljeni bodo stroji, ki jih zaradi velike vrednosti ni moč videti nikjer drugje.
Je odlična možnost za pregled stanja na trgu.
Je najboljša priložnost za sklepanje posla!

7th Annual Smart Manufacturing Summit
2022-04-06 - 2022-04-08 | Hotel Catalonia Barcelona Plaza, Plaça d'Espanya, 6-8, Barcelona, 08014, Španija
Vabimo, da se pridružite na konferenci o pametni proizvodnji v Barceloni v Španiji, ki bo potekal od 6. do 8. aprila. Tokratna izvedba se bo osredotočila na sprostitev vrednosti industrije 4.0 za zmanjšanje operativnih in kapitalskih stroškov ter povečanje dobičkonosnosti z izkoriščanjem prednosti AI, robotike, IoT in drugih pametnih tehnologij.
Hibridni dogodek bo združil strokovnjake za proizvodnjo in robotiko iz različnih industrij, da bi razpravljali o novih poteh, ki so jih odprle nedavne inovacije, in o najnovejših trendih v industriji, ki omogočajo prebojne poslovne rezultate. Prisotni bodo vodilni strokovnjaki iz svetovnih blagovnih znamk, ki bodo delili svoje izkušnje in razpravljali o izzivih in priložnostih za premostitev digitalnih ciljev za naslednjo generacijo proizvodne odličnosti.
Ogledate si lahko tudi utrinke iz pretekle izvedbe konference.

Dodatne informacije in prijava

Izobraževanja "Vse kar morate vedeti o"
2022-04-06 08:00 - 2022-04-21 17:00
Podjetje LOTRIČ Meroslovje vas vabi, da se pridružite pestremu aprilskemu dogajanju. Prijavite se na dinamična izobraževalna srečanja “𝐕𝐬𝐞, 𝐤𝐚𝐫 𝐦𝐨𝐫𝐚𝐭𝐞 𝐯𝐞𝐝𝐞𝐭𝐢 𝐨”:
📌𝐎𝐛𝐯𝐥𝐚𝐝𝐨𝐯𝐚𝐧𝐣𝐮 𝐦𝐞𝐫𝐢𝐥𝐧𝐞 𝐨𝐩𝐫𝐞𝐦𝐞 (6. 4. 2022),
📌𝐈𝐧𝐭𝐞𝐫𝐧𝐢 𝐤𝐚𝐥𝐢𝐛𝐫𝐚𝐜𝐢𝐣𝐢 (7. 4. 2022),
📌𝐓𝐞𝐡𝐭𝐚𝐧𝐣𝐮 (13. 4. 2022),
📌𝐆𝐞𝐨𝐦𝐞𝐭𝐫𝐢𝐣𝐬𝐤𝐞𝐦 𝐝𝐢𝐦𝐞𝐧𝐳𝐢𝐨𝐧𝐢𝐫𝐚𝐧𝐣𝐮 𝐢𝐧 𝐭𝐨𝐥𝐞𝐫𝐢𝐫𝐚𝐧𝐣𝐮 (14. 4. 2022),
📌𝐌𝐞𝐫𝐢𝐥𝐧𝐢 𝐧𝐞𝐠𝐨𝐭𝐨𝐯𝐨𝐬𝐭𝐢 (19. 4, 2022),
📌𝐍𝐨𝐭𝐫𝐚𝐧𝐣𝐢 𝐩𝐫𝐞𝐬𝐨𝐣𝐢 (21. 4. 2022).

Več o izobraževanjih si lahko preberete na: https://www.lotric.si/znanje/izobrazevanja-vse-kar-morate-vedeti-o/
